CELEX: 62007TN0044
Language: fi
Date: 2007-02-16 00:00:00
Title: Asia T-44/07: Kanne 16.2.2007 — Kaučuk v. komissio

14.4.2007   
            
            
               FI
            
            
               Euroopan unionin virallinen lehti
            
            
               C 82/49
            
         Kanne 16.2.2007 — Kaučuk v. komissio
   (Asia T-44/07)
   (2007/C 82/102)
   Oikeudenkäyntikieli: englanti
   Asianosaiset
   
      Kantaja(t): Kaučuk a.s. (Kralupy nad Vltavou, Tshekin tasavalta) (edustaja(t): asianajajat M. Powell ja K. Kuik)
   
      Vastaaja(t): Euroopan yhteisöjen komissio
   Vaatimukset
   
               —
            
            
               riidanalaisen päätöksen 1-3 artikla on kumottava kokonaisuudessaan tai osittain sikäli kuin ne koskevat kantajaa
            
         
               —
            
            
               toissijaisesti riidanalaisen päätöksen 2 artiklan on kumottava sikäli kuin siinä määrätään 17,55 miljoonan euron sakko Kaučukille ja tälle on määrättävä huomattavasti alhaisempi sakko
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii asiassa COMP/F/38.638 — butadieenikumi ja emulsiostyreenibutadieenikumi 29.11.2006 tehdyn komission päätöksen C(2006) 5700 lopull. osittaista kumoamista. Tässä päätöksessä komissio katsoi, että kantaja yhdessä muiden yritysten kanssa oli rikkonut EY 81 artiklaa ja ETA 53 artiklaa sopimalla tuotteiden hintatavoitteista, jakamalla asiakkaita sopimuksin, jotka koskevat aggressiivisista kilpailutoimenpiteistä pidättymistä, sekä vaihtamalla hintoja, kilpailijoita ja asiakkaita koskevia liiketoimintaan liittyviä tietoja.
   Kanteensa tueksi kantaja väittää, että komissio
   
               —
            
            
               teki oikeudellisen virheen, kun se katsoi Tavorexin, joka on sen edustaja ja riippumaton oikeushenkilö, käyttäytymisen kantajan syyksi
            
         
               —
            
            
               teki virheen, kun se ei osoittanut oikeudellisesti edellytetyllä tavalla, että Tavorex oli mukana yhtenä kokonaisuutena pidettävässä jatketussa kilpailusääntöjen rikkomisessa marraskuusta 1999 marraskuuhun 2002
            
         
               —
            
            
               teki ilmeisen arviointivirheen, kun se katsoi samat tosiseikat riittäviksi osoittamaan Tavorexin mukana olon, mutta riittämättömiksi osoittamaan toisen valmistajan mukana olon
            
         
               —
            
            
               teki oikeudellisen virheen soveltamalla EY:n kilpailuoikeutta kantajaan ja Tavorexiin osoittamatta riittävää yhteyttä kantajan/Tavorexin, asianomaisen toiminnan ja Euroopan yhteisöjen alueen välillä vastoin oikeuskäytäntöä, joka koskee EY:n kilpailuoikeuden soveltamista yhteisön alueen ulkopuolella
            
         
               —
            
            
               teki ilmeisen oikeudellisen virheen ja ilmeisen arviointivirheen, kun se katsoi, että kantaja oli syyllistynyt Tavorexin kautta rikkomiseen, joka koski butadieenikumia, joka on tuote, jota kantaja ei valmista eikä myy
            
         
               —
            
            
               ei osoittanut sakon määrittämiseksi, syyllistyikö kantaja Tavorexin kautta rikkomiseen tahallisesti vai tuottamuksellisesti, ja
            
         
               —
            
            
               teki ilmeisen oikeudellisen virheen ja ilmeisen arviointivirheen, kun se jätti soveltamatta sakkojen laskentaa koskevia suuntaviivojaan.